ประกาศศูนย์บัญชาการแก้ไขปัญหาการทำการประมงผิดกฎหมายประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๓/๒๕๕๘เรื่องหลักเกณฑ์ วิธีการ และเงื่อนไขในการอนุญาตให้เรือประมงออกไปทำการประมงในน่านน้ำของรัฐต่างประเทศและในทะเลหลวงหรือนำเรือบรรทุกสินค้าประมงห้องเย็น ออกไปน่านน้ำต่างประเทศ เพื่อเป็นการควบคุมการออกไปทำการประมงนอกน่านน้ำไทยทั้งในน่านน้ำของรัฐต่างประเทศและในทะเลหลวงตลอดจนควบคุมการนำเรือบรรทุกสินค้าประมงห้องเย็นออกไปน่านน้ำต่างประเทศมิให้เป็นการทำการประมงผิดกฎหมายขาดการรายงาน และไร้การควบคุมอาศัยอำนาจตามความในข้อ ๙ วรรคหนึ่งและวรรคสองของคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ ลงวันที่ ๒๙ เมษายน ๒๕๕๘ผู้บัญชาการศูนย์บัญชาการแก้ไขปัญหาการทำการประมงผิดกฎหมายจึงออกประกาศกำหนดหลักเกณฑ์ วิธีการและเงื่อนไขในการอนุญาตให้เรือประมงออกไปทำการประมงในน่านน้ำของรัฐต่างประเทศและในทะเลหลวงหรือนำเรือบรรทุกสินค้าประมงห้องเย็น ออกไปน่านน้ำต่างประเทศ ดังต่อไปนี้ข้อ ๑ ผู้ใดจะใช้เรือประมงออกไปทำการประมงในทะเลหลวง ให้ยื่นคำขออนุญาตตามแบบที่กำหนดแนบท้ายประกาศนี้ต่อพนักงานเจ้าหน้าที่ ณ กองประมงต่างประเทศ กรมประมงข้อ ๒ ผู้ยื่นคำขอต้องเป็นเจ้าของเรือประมงหรือผู้ที่เจ้าของเรือประมงยินยอมให้ใช้เรือเพื่อทำการประมงข้อ ๓ ให้ผู้ยื่นคำขอกรอกข้อความในแบบคำขอให้ถูกต้องครบถ้วนพร้อมทั้งแนบเอกสารและหลักฐานดังนี้๓.๑ กรณีเป็นบุคคลธรรมดาให้แนบสำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐและสำเนาทะเบียนบ้าน๓.๒ ในกรณีที่เป็นนิติบุคคล ให้แนบหลักฐานต่อไปนี้ด้วย๓.๒.๑ สำเนาหนังสือรับรองการจดทะเบียนเป็นนิติบุคคล๓.๒.๒สำเนาทะเบียนบ้านและสำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐของกรรมการผู้จัดการ หุ้นส่วนผู้จัดการ หรือผู้แทนอื่นใดของนิติบุคคล๓.๓ ในกรณีที่มอบอำนาจให้ผู้อื่นมายื่นแทน ให้แนบหลักฐานต่อไปนี้ด้วย๓.๓.๑ หนังสือมอบอำนาจ๓.๓.๒สำเนาทะเบียนบ้านและสำเนาบัตรประจำตัวประชาชนหรือสำเนาบัตรประจำตัวเจ้าหน้าที่ของรัฐของผู้รับมอบอำนาจ๓.๔ สำเนาใบทะเบียนเรือไทยและสำเนาใบอนุญาตใช้เรือ๓.๕สำเนาเอกสารอนุญาตให้นำเรือออกไปทำการประมงได้ในกรณีที่ผู้ขออนุญาตมิได้เป็นเจ้าของเรือประมงข้อ ๔ ให้พนักงานเจ้าหน้าที่รับคำขอและดำเนินการตามขั้นตอนและระยะเวลาดังนี้๔.๑ รับคำขอและลงทะเบียนรับ๔.๒ ตรวจสอบคำขอและเอกสาร ถ้าไม่ถูกต้อง ให้คืนคำขอและเอกสารแล้วแจ้งให้ผู้ยื่นคำขอทราบทันทีเพื่อแก้ไขต่อไป๔.๓ เมื่อเจ้าหน้าที่ตรวจสอบความถูกต้องของเอกสารหลักฐานทั้งหมดหากเห็นว่าครบถ้วนถูกต้องแล้วให้เสนอผู้บัญชาการศูนย์บัญชาการแก้ไขปัญหาการทำการประมงผิดกฎหมายหรือผู้ที่ได้รับมอบหมายลงนามในหนังสืออนุญาตต่อไป๔.๔ผู้บัญชาการศูนย์บัญชาการแก้ไขปัญหาการทำการประมงผิดกฎหมายหรือผู้ที่ได้รับมอบหมายจะออกใบอนุญาตให้เฉพาะการออกไปทำการประมงในทะเลหลวงในบริเวณที่ประเทศไทยมีสิทธิเข้าไปทำการประมงได้เท่านั้น๔.๕ หลังจากที่รับใบอนุญาตแล้ว ผู้ยื่นคำขอต้องส่งสำเนาบัญชีรายชื่อลูกเรือให้กรมประมงภายใน๗ วันทำการ๔.๖ เรือประมงดังกล่าวจะต้องติดตั้งระบบติดตามเรือประมง ตามที่ ศปมผ.กำหนดและเมื่อจะออกนอกน่านน้ำไทย หรือเดินทางมาจากน่านน้ำต่างประเทศ หรือทะเลหลวง ต้องเข้าและออกจากท่าเทียบเรือ หรือแพปลา ตามที่ ศปมผ. กำหนดเท่านั้นข้อ ๕ ผู้รับอนุญาตให้ไปทำการประมงในทะเลหลวงจะต้องปฏิบัติตามกฎระเบียบและข้อบังคับทางการประมงขององค์กรจัดการทรัพยากรประมงระดับภูมิภาคอย่างเคร่งครัดข้อ ๖ ใบอนุญาตให้มีอายุ ๑ ปีนับถัดจากวันที่ออกใบอนุญาตผู้ใดประสงค์จะขอต่ออายุใบอนุญาต สามารถยื่นคำขอก่อนใบอนุญาตหมดอายุ๑ เดือนข้อ ๗ ผู้ใดจะใช้เรือประมงออกไปทำการประมงในน่านน้ำของรัฐต่างประเทศต้องได้รับอนุญาตก่อนออกไปทำการประมง โดยให้นำความในข้อ ๒ ข้อ ๓ ข้อ ๔ ข้อ ๕ และข้อ ๖ มาใช้บังคับโดยอนุโลมโดยให้แนบหลักฐานการได้รับอนุญาตให้ไปทำการประมงในน่านน้ำของรัฐต่างประเทศนั้นมาด้วยข้อ ๘ ผู้ได้รับใบอนุญาตให้ไปทำการประมงในน่านน้ำของต่างประเทศจะต้องปฏิบัติตามกฎระเบียบข้อบังคับด้านการประมงของประเทศรัฐชายฝั่งที่เข้าไปทำการประมงอย่างเคร่งครัดข้อ ๙ ในกรณีที่ผู้ได้รับใบอนุญาตไม่ปฏิบัติตามหลักเกณฑ์และเงื่อนไขที่กำหนดไว้ในประกาศนี้หรือท้ายใบอนุญาตผู้บัญชาการศูนย์บัญชาการแก้ไขปัญหาการทำการประมงผิดกฎหมายมีอำนาจสั่งพักใช้ใบอนุญาตได้มีกำหนดไม่เกิน๙๐ วันหรือในกรณีที่เป็นการกระทำความผิดที่ร้ายแรงหรือกระทำความผิดซ้ำให้มีอำนาจสั่งเพิกถอนใบอนุญาตข้อ ๑๐ การอนุญาตตามประกาศฉบับนี้ผู้บัญชาการศูนย์บัญชาการแก้ไขปัญหาการทำการประมงผิดกฎหมายมอบหมายให้กรมประมงเป็นผู้ดำเนินการข้อ ๑๑ ใบอนุญาตให้ออกไปทำการประมงในทะเลหลวงใบอนุญาตให้ออกไปทำการประมงในน่านน้ำของรัฐต่างประเทศให้เป็นไปตามแบบที่กำหนดแนบท้ายประกาศนี้ข้อ ๑๒[๑] ให้ประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศณ วันที่ ๑๒ มิถุนายน พ.ศ. ๒๕๕๘พลเรือเอกไกรสร จันทร์สุวานิชย์ผู้บัญชาการศูนย์บัญชาการแก้ไขปัญหาการทำการประมงผิดกฎหมาย[เอกสารแนบท้าย]๑. คำขออนุญาต๒. ใบอนุญาตให้ออกไปทำการประมงในน่านน้ำของรัฐต่างประเทศ๓. ใบอนุญาตให้ออกไปทำการประมงในทะเลหลวง(ดูข้อมูลจากภาพกฎหมาย)ปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๖ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๑ ง/หน้า ๓/๑๙ มิถุนายน ๒๕๕๘